**USPOREDNO – RASČLAMBENI ESEJ**

F. M. Dostojevski ***Zločin i kazna*** – A. Camus ***Stranac***

Roman *Zločin i kazna* F. M. Dostojevskog i roman *Stranac* A. Camusa, svaki na svoj način, ostavili su neizbrisiv trag u svjetskoj književnosti. Dostojevski je već u 19.-om stoljeću svojim roman utro put prema modernom romanu 20.-og stoljeća, a Camus je obilježio razdoblje moderne književnosti nakon 2. svjetskog rata(iako je napisan 1942.) donoseći na svjetlo filozofski roman, roman apsurda i otuđenja. Dok Dostojevski na svjetlo iznosi psihološku karakterizaciju svoga junaka kao centar zbivanja cijelog romana, Camus svojim glavnim junakom pokazuje ljusku psihu udaljenu od samog sebe, čovjeka koji je stranac vlastitom biću. Oba junaka , unutarnjim monologom, ali kroz 3. lice jednine- pripovjedač (Zločin i kazna) i prvim licem jednine –unutarnji monolog (Stranac) pričaju svoje priče.

 Polazni tekstovi vezuju se za ključni moment obojice junaka, nakon ubojstva. Rodion Raskoljnikov, glavni junak romana Zločina i kazne ubio je staru lihvaricu, ne kako bi se materijalno okoristio (iako se to ne čini tako na prvi pogled) već kako bi dokazao da nije „ljudska uš“, niti *obični*  nastavljač ljudske loze. Mersault ubija ni sam ne zna zašto, iz straha za vlastiti život, zbog zasljepljenosti sunčevom zrakom, zbog rasne mržnje, zbog ničeg?

Kada se sagledaju karakteri Raskoljnikova i Meraulta mogu se uočiti i niti koje ih povezuju (iako su nastali u razmaku od skoro stotinu godina). Raskoljnikov postaje otuđenik društva jer je društvo od njega to učinilo, Mersault postaje otuđenik jer je društvo također od njega to učinili. Nebriga društva za socijalne potrebe čovjeka, dvostruki morali i moralne vrijednosti dovode naše junake u situacije u kojima ih zatičemo u priloženim ulomcima: jedan u zatvoru, točnije u sudnici (Mersault), a drugi u bunilu i psihozi koja ga hvata nakon izvršenog zločina (jer on ipak nije Napoleon i nema kolektivnu podjelu krivnje, ostaje sam nakon zločina sa svojom savješću).

Na prvi pogled svakako se ističe pozitivnija osobnost kod Raskoljnikova nego kod Mersaulta. O podrijetlu Rodiona Raskoljnikova saznajemo kroz roman, odnosno što je uzrok njegovoj promjeni, dok se to kod Meraulta ne otkriva. Zašto je tako hladan, bezosjećajan i za druge i za sebe? Camus nam ne daje objašnjenja, sami moramo doći do njih. Raskoljnikova putanja psihičkog stanja, penje se i spušta. No, ono što je interesantno i jedan i drugi na kraju, iako na potpuno različite načine pronalaze svoj mir, pomirenje sa sobom.

Kada se ova dva junaka uspoređuju iz onog što je dano u ulomcima, razlika je ogromna. U ulomku iz *Stranca*, Merault je u sudnici, čeka hladnokrvno vlastito suđenje:“ Sjedoh, a uz mene žandari.“ Začuđen je tolikim brojem prisutnih ljudi. Ne razumije njihov interes za njegovo suđenje. „ Bio sam i malko ošamućen od sveg tog svijeta u zatvorenoj sudnici. .. Rekao bih da u prvi mah nisam ni pojmio da se sav taj svijet tu tiska da mene vidi. Obično se ljudi nisu obazirali na mene.“

U ulomku iz romana Zločin i kazna, prikazano je psihičko stanje Rakoljnikova nakon ubojstva. „ U prvi čas pomisli da će šenuti pameću. Obuze ga strašna studen; ali mu je hladno bilo i od groznice koja ga je već odavno u snu bila spopala.“ Savjest je proradila istog trenutka nakon izvršenja zločina. Mozak je sve isplanirao, ali ga je krivnja savjesti i svijest o tome kako je učinio nešto loše u trenutku zgrabila. Sve u ovom ulomku govori o toj psihozi koja u potpunosti zahvaća svaki dio Rakoljnikovog tijela. „Noge su mu klecale. „Od straha“, promsrsi u sebi. Vrtjelo mu se u glavi i boljela ga je glava od vrućice.“

Jesu li Raskoljnikov i Mersault bili bića koja su osjećala slobodu vlastitog postojanja pa su samim tim stvorili i odnos odgovornosti. U svakom slučaju Raskoljnikov je pokazao daleko viši stupanj odgovornosti prema slobodi koju je dao sebi, oduzeti ljudski život. Mersault nije imao niti osjećaj vlastite slobode niti osjećaj vlastite odgovornosti prema učinjenom djelu.

Svi mi imamo pravo na slobodu vlastitog bića, ali zasigurno u određenim granicama jer ukoliko se ta granica prekorači moramo biti spremni snositi i odgovornost koju naš čin može povući za sobom.

670 riječi Bruno Antišić 4.c

Priredila: Z. Blaslov, prof.